title: 2016 m. spalio 10 d. Tarybos sprendimas (ES) 2018/600 dėl Europos Sąjungos ir Naujosios Zelandijos susitarimo dėl bendradarbiavimo ir administracinės savitarpio pagalbos muitinės veiklos srityje pasirašymo Europos Sąjungos vardu

text:
20.4.2018

               LT

               Europos Sąjungos oficialusis leidinys

               L 101/3

         TARYBOS SPRENDIMAS (ES) 2018/600
   2016 m. spalio 10 d.
   dėl Europos Sąjungos ir Naujosios Zelandijos susitarimo dėl bendradarbiavimo ir administracinės savitarpio pagalbos muitinės veiklos srityje pasirašymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2013 m. liepos 22 d. Taryba įgaliojo Komisiją pradėti derybas su Naująja Zelandija siekiant sudaryti Europos Sąjungos ir Naujosios Zelandijos susitarimą dėl bendradarbiavimo ir administracinės savitarpio pagalbos muitinės veiklos srityje (toliau – Susitarimas). Derybos buvo sėkmingai užbaigtos parafavus Susitarimą 2015 m. rugsėjo 23 d.;

               (2)

               Susitarimo tikslas yra sukurti bendradarbiavimo sistemos teisinį pagrindą, kad būtų užtikrintas tiekimo grandinės saugumas ir sudarytos palankesnės sąlygos teisėtai prekybai, ir kad būtų sudarytos galimybės keistis informacija siekiant užtikrinti tinkamą muitų teisės aktų taikymą ir muitų teisės aktų pažeidimų prevenciją, tyrimą ir kovą su jais;

               (3)

               Susitarimas turėtų būti pasirašytas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu įgaliojama pasirašyti Europos Sąjungos ir Naujosios Zelandijos susitarimą dėl bendradarbiavimo ir administracinės savitarpio pagalbos muitinės veiklos srityje su sąlyga, kad tas susitarimas bus sudarytas (1).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2016 m. spalio 10 d.

            Tarybos vardu

            Pirmininkė

         G. MATEČNÁ

      (1)  Susitarimo tekstas bus paskelbtas kartu su sprendimu dėl jo sudarymo.


title: 2018 m. balandžio 16 d. Tarybos sprendimas (ES) 2018/601 dėl Europos Sąjungos ir Naujosios Zelandijos susitarimo dėl bendradarbiavimo ir administracinės savitarpio pagalbos muitinės veiklos srityje sudarymo Europos Sąjungos vardu

text:
20.4.2018

               LT

               Europos Sąjungos oficialusis leidinys

               L 101/5

         TARYBOS SPRENDIMAS (ES) 2018/601
   2018 m. balandžio 16 d.
   dėl Europos Sąjungos ir Naujosios Zelandijos susitarimo dėl bendradarbiavimo ir administracinės savitarpio pagalbos muitinės veiklos srityje sudarymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnį kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               2013 m. liepos 22 d. Taryba įgaliojo Komisiją pradėti derybas su Naująja Zelandija siekiant sudaryti Europos Sąjungos ir Naujosios Zelandijos susitarimą dėl bendradarbiavimo ir administracinės savitarpio pagalbos muitinės veiklos srityje (toliau – Susitarimas). Derybos buvo sėkmingai užbaigtos parafavus Susitarimą 2015 m. rugsėjo 23 d. Remiantis Tarybos sprendimu (ES) 2018/600 (2), Susitarimas buvo pasirašytas 2017 m. liepos 3 d.;

               (2)

               Susitarimo tikslas yra sukurti bendradarbiavimo sistemos teisinį pagrindą, kad būtų užtikrintas tiekimo grandinės saugumas ir sudarytos palankesnės sąlygos teisėtai prekybai, ir kad būtų sudarytos galimybės keistis informacija siekiant užtikrinti tinkamą muitų teisės aktų taikymą ir muitų teisės aktų pažeidimų prevenciją, tyrimą ir kovą su jais;

               (3)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Naujosios Zelandijos susitarimas dėl bendradarbiavimo ir administracinės savitarpio pagalbos muitinės veiklos srityje.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas Sąjungos vardu pateikia Susitarimo 21 straipsnio 1 dalyje numatytą pranešimą. (3)

   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2018 m. balandžio 16 d.

            Tarybos vardu

            Pirmininkas

         R. PORODZANOV

      (1)  2018 m. kovo 13 d. pritarimas (dar nepaskelbtas Oficialiajame leidinyje).

      (2)  2016 m. spalio 10 d. Tarybos sprendimas (ES) 2018/600 dėl Europos Sąjungos ir Naujosios Zelandijos susitarimo dėl bendradarbiavimo ir administracinės savitarpio pagalbos muitinės veiklos srityje pasirašymo Europos Sąjungos vardu (žr. šio Oficialiojo leidinio p. 3).

      (3)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


13.6.2018

               LT

               Europos Sąjungos oficialusis leidinys

               C 204/214

         P8_TA(2016)0328
   Audito Rūmų nario skyrimas: Lazaros Stavrou Lazarou
   2016 m. rugsėjo 13 d. Europos Parlamento sprendimas dėl Lazaroso Stavrou Lazarou skyrimo Audito Rūmų nariu (C8-0190/2016 – 2016/0807(NLE))
   (Konsultavimasis)
   (2018/C 204/29)

      Europos Parlamentas,

               —

               atsižvelgdamas į Sutarties dėl Europos Sąjungos veikimo 286 straipsnio 2 dalį, pagal kurią Taryba kreipėsi į Parlamentą dėl konsultacijos (C8-0190/2016),

               —

               atsižvelgdamas į Darbo tvarkos taisyklių 121 straipsnį,

               —

               atsižvelgdamas į Biudžeto kontrolės komiteto pranešimą (A8–0258/2016),

               A.

               kadangi Parlamento Biudžeto kontrolės komitetas įvertino siūlomo kandidato kvalifikaciją, visų pirma atsižvelgdamas į Sutarties dėl Europos Sąjungos veikimo 286 straipsnio 1 dalyje nustatytus reikalavimus;

               B.

               kadangi per 2016 m. rugsėjo 5 d. Biudžeto kontrolės komiteto posėdį buvo surengtas kandidato, kurį Taryba siūlo skirti Audito Rūmų nariu, klausymas;

               1.

               teikia teigiamą nuomonę dėl Tarybos pasiūlymo skirti Lazarosą Stavrou Lazarou Audito Rūmų nariu;

               2.

               paveda Pirmininkui perduoti šį sprendimą Tarybai ir susipažinti – Audito Rūmams, kitoms Europos Sąjungos institucijoms ir valstybių narių audito institucijoms.


title: 2018 m. liepos 18 d. Komisijos sprendimas dėl pasiūlytos piliečių iniciatyvos „Nuolatinė Europos Sąjungos pilietybė“

text:
26.7.2018

                  LT

                  Europos Sąjungos oficialusis leidinys

                  C 264/4

         KOMISIJOS SPRENDIMAS
         2018 m. liepos 18 d.
         dėl pasiūlytos piliečių iniciatyvos „Nuolatinė Europos Sąjungos pilietybė“
         (Tekstas autentiškas tik anglų kalba)
         (2018/C 264/05)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. vasario 16 d. Europos Parlamento ir Tarybos reglamentą (ES) Nr. 211/2011 dėl piliečių iniciatyvos (1), ypač į jo 4 straipsnį,
         kadangi:

                     (1)

                     pasiūlytos piliečių iniciatyvos „Nuolatinė Europos Sąjungos pilietybė“ (Permanent European Union Citizenship) dalykas yra susijęs su Europos Sąjungos pilietybe;

                     (2)

                     pasiūlytos piliečių iniciatyvos tikslai įvardyti taip: „ES piliečiai, rinkdami Europos Parlamento narius ir dalyvaudami jo darbe, naudojasi Sutartyje nustatytomis teisėmis, plėtoja Sąjungos demokratiją ir stiprina jos pilietybę. Atsižvelgdami į tai, kad ES Teisingumo Teismas yra nurodęs, jog Sąjungos pilietybė yra pagrindinis valstybių narių piliečių statusas, ir kad Jungtinei Karalystei išstojus iš ES milijonai ES piliečių neteks šio statuso ir nebegalės balsuoti Europos Parlamento rinkimuose, prašome Komisijos pasiūlyti priemonių, kuriomis būtų galima išvengti kolektyvinio ES pilietybės ir teisių praradimo rizikos, ir patikinti visus ES piliečius, kad toks jų įgytas statusas bei teisės yra nuolatiniai“;

                     (3)

                     Europos Sąjungos sutartimi (toliau – ES sutartis) sustiprinama Sąjungos pilietybė ir dar labiau sutvirtinamas demokratinis Sąjungos veikimas, nes joje nustatyta, inter alia, kad kiekvienam piliečiui turi būti suteikta teisė dalyvauti demokratiniame Sąjungos gyvenime teikiant Europos piliečių iniciatyvą;

                     (4)

                     todėl procedūros ir sąlygos, kurias reikia taikyti siekiant įgyvendinti piliečių iniciatyvą, turėtų būti aiškios, paprastos, lengvos taikyti ir turėtų atitikti piliečių iniciatyvos pobūdį, kad būtų skatinamas piliečių dalyvavimas, o Sąjunga taptų prieinamesnė;

                     (5)

                     gali būti priimtas Sutartims įgyvendinti reikalingas Sąjungos teisės aktas, susijęs su valstybėje narėje teisėtai gyvenančių trečiųjų šalių piliečių teisėmis, įskaitant laisvo judėjimo ir gyvenimo kitose ES valstybėse narėse sąlygas. Nors tokiu teisės aktu valstybės, kuri pagal ES sutarties 50 straipsnį išstojo iš Sąjungos, piliečiams negali būti suteikta teisė balsuoti arba būti kandidatais Europos Parlamento rinkimuose, tačiau juo tokios valstybės piliečiams gali būti suteiktos tam tikros Sąjungos piliečių teisėms analogiškos teisės laisvai judėti ir gyventi valstybių narių teritorijoje. Be to, ES piliečių, kurie iki valstybės narės išstojimo iš Sąjungos dienos jau naudojosi judėjimo laisve, ir jų šeimos narių teisės gali būti užtikrintos susitarimu, sudarytu pagal ES sutarties 50 straipsnį;

                     (6)

                     pagal reglamento 4 straipsnio 2 dalies b punktą nėra taip, kad pasiūlyta piliečių iniciatyva akivaizdžiai nepatektų į Komisijos įgaliojimus pateikti pasiūlymą dėl Sąjungos teisės akto siekiant įgyvendinti Sutartis;

                     (7)

                     todėl pasiūlyta piliečių iniciatyva „Nuolatinė Europos Sąjungos pilietybė“ turėtų būti užregistruota,

               PRIĖMĖ ŠĮ SPRENDIMĄ:

            1 straipsnis
            Užregistruojama pasiūlyta piliečių iniciatyva „Nuolatinė Europos Sąjungos pilietybė“.

            2 straipsnis
            Šis sprendimas įsigalioja 2018 m. liepos 23 d.

            3 straipsnis
            Šis sprendimas skirtas pasiūlytos piliečių iniciatyvos „Nuolatinė Europos Sąjungos pilietybė“ organizatoriams (piliečių komiteto nariams), kuriems kaip kontaktiniai asmenys atstovauja Anthony SIMPSON ir Dexter WHITFIELD.

            Priimta Briuselyje 2018 m. liepos 18 d.

                  Komisijos vardu

               Frans TIMMERMANS

                  Pirmasis pirmininko pavaduotojas

            (1)  OL L 65, 2011 3 11, p. 1.


title: 2018 m. liepos 16 d. Tarybos sprendimas (ES) 2018/1050, kuriuo skiriami Regionų komiteto šeši Jungtinės Karalystės pasiūlyti nariai ir keturi Jungtinės Karalystės pasiūlyti pakaitiniai nariai

text:
26.7.2018

                  LT

                  Europos Sąjungos oficialusis leidinys

                  L 189/11

         TARYBOS SPRENDIMAS (ES) 2018/1050
         2018 m. liepos 16 d.
         kuriuo skiriami Regionų komiteto šeši Jungtinės Karalystės pasiūlyti nariai ir keturi Jungtinės Karalystės pasiūlyti pakaitiniai nariai
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 305 straipsnį,
         atsižvelgdama į Jungtinės Karalystės Vyriausybės pasiūlymą,
         kadangi:

                     (1)

                     2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.2017 m. balandžio 3 d. Tarybos sprendimu (ES) 2017/664 (4), vietoj Mick ANTONIW nare buvo paskirta Victoria HOWELLS, o vietoj Patricia FERGUSON nariu buvo paskirtas John Robert LAMONT;

                     (2)

                     pasibaigus Victoria HOWELLS, Robert BRIGHT, John LAMONT, Robert Ian Neilson GORDON, Corrie MCCHORD ir Jill SHORTLAND kadencijai tapo laisvos šešios Regionų komiteto narių vietos;

                     (3)

                     pasibaigus Sherma BATSON, Ronald Arvon HUGHES ir Kay TWITCHEN kadencijai tapo laisvos trys Regionų komiteto pakaitinių narių vietos;

                     (4)

                     Doreen HUDDART paskyrus Regionų komiteto nare tapo laisva pakaitinio nario vieta,

               PRIĖMĖ ŠĮ SPRENDIMĄ:

            1 straipsnis
            Likusiam dabartinės kadencijos laikui iki 2020 m. sausio 25 d. arba iki Jungtinės Karalystės išstojimo iš ES dienos, atsižvelgiant į tai, kuri iš šių datų ankstesnė, į Regionų komitetą skiriami:

                        a)

                        nariais:

                                    —

                                    Doreen HUDDART, Councillor, Newcastle City Council,

                                    —

                                    Kevin Paul BENTLEY, Councillor, Essex County Council,

                                    —

                                    Kevin KEENAN, Councillor, Dundee City Council,

                                    —

                                    Maurice GOLDEN MSP, Regional Member for West Scotland,

                                    —

                                    Mick ANTONIW AM, Member of the National Assembly of Wales,

                                    —

                                    Rob STEWART, Councillor, City and County of Swansea;

                        b)

                        pakaitiniais nariais:

                                    —

                                    Sally MORGAN, Councillor, Teignbridge District Council,

                                    —

                                    Claudia WEBBE, Councillor, London Borough of Islington,

                                    —

                                    Teresa Catherine HERITAGE, Councillor, Hertfordshire County Council,

                                    —

                                    Anthony J. TAYLOR, Councillor, Neath Port Talbot County Borough Council.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2018 m. liepos 16 d.

                  Tarybos vardu

                  Pirmininkė

               J. BOGNER-STRAUSS

            (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

            (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

            (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).

            (4)  2017 m. balandžio 3 d. Tarybos sprendimas (ES) 2017/664, kuriuo skiriami Regionų komiteto penki Jungtinės Karalystės pasiūlyti nariai ir penki Jungtinės Karalystės pasiūlyti pakaitiniai nariai (OL L 94, 2017 4 7, p.38).


title: 2018 m. liepos 16 d. Tarybos sprendimas (ES) 2018/1047 dėl Europos Sąjungos bei jos valstybių narių ir Singapūro Respublikos partnerystės ir bendradarbiavimo susitarimo pasirašymo Sąjungos vardu

text:
26.7.2018

                  LT

                  Europos Sąjungos oficialusis leidinys

                  L 189/2

         TARYBOS SPRENDIMAS (ES) 2018/1047
         2018 m. liepos 16 d.
         dėl Europos Sąjungos bei jos valstybių narių ir Singapūro Respublikos partnerystės ir bendradarbiavimo susitarimo pasirašymo Sąjungos vardu
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 ir 212 straipsnius kartu su 218 straipsnio 5 dalimi,
         atsižvelgdama į Europos Komisijos pasiūlymą,
         kadangi:

                     (1)

                     2004 m. lapkričio 25 d. Taryba įgaliojo Komisiją derėtis dėl Partnerystės ir bendradarbiavimo susitarimo su Singapūro Respublika (toliau – Susitarimas);

                     (2)

                     derybos buvo baigtos ir Susitarimas parafuotas 2013 m. spalio 14 d.;

                     (3)

                     Susitarimas turėtų būti pasirašytas su sąlyga, kad jis bus sudarytas vėliau. Prie Susitarimo pridedamas papildomas raštas yra neatsiejama Susitarimo dalis ir turėtų būti pasirašytas kartu su Susitarimu,

               PRIĖMĖ ŠĮ SPRENDIMĄ:

            1 straipsnis
            Leidžiama Sąjungos vardu pasirašyti Europos Sąjungos bei jos valstybių narių ir Singapūro Respublikos partnerystės ir bendradarbiavimo susitarimą ir prie Susitarimo pridedamą papildomą raštą su sąlyga, kad Susitarimas (1) bus sudarytas.

            2 straipsnis
            Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą ir prie Susitarimo pridedamą papildomą raštą.

            3 straipsnis
            Šis sprendimas įsigalioja kitą dieną po jo priėmimo.

            Priimta Briuselyje 2018 m. liepos 16 d.

                  Tarybos vardu

                  Pirmininkė

               F. MOGHERINI

            (1)  Susitarimo tekstas bus paskelbtas kartu su sprendimu dėl jo sudarymo.


title: 2018 m. birželio 26 d. Tarybos sprendimas (ES) 2018/1153 dėl Europos Sąjungos ir Kinijos Liaudies Respublikos Vyriausybės susitarimo dėl civilinės aviacijos saugos pasirašymo Sąjungos vardu

text:
21.8.2018

                  LT

                  Europos Sąjungos oficialusis leidinys

                  L 210/2

         TARYBOS SPRENDIMAS (ES) 2018/1153
         2018 m. birželio 26 d.
         dėl Europos Sąjungos ir Kinijos Liaudies Respublikos Vyriausybės susitarimo dėl civilinės aviacijos saugos pasirašymo Sąjungos vardu
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 5 dalimi,
         atsižvelgdama į Europos Komisijos pasiūlymą,
         kadangi:

                     (1)

                     2016 m. kovo 7 d. sprendimu Taryba įgaliojo Komisiją pradėti derybas su Kinijos Liaudies Respublikos Vyriausybe dėl susitarimo dėl civilinės aviacijos saugos. Sąjungos vardu Komisija vedė derybas dėl Europos Sąjungos ir Kinijos Liaudies Respublikos Vyriausybės susitarimo dėl civilinės aviacijos saugos (toliau – „Susitarimas“), siekiant skatinti dvišalį bendradarbiavimą civilinės aviacijos saugos klausimais ir sudaryti palankesnes sąlygas Sąjungos ir Kinijos Liaudies Respublikos tarpusavio prekybai aviacijos gaminiais ir investicijoms į juos;

                     (2)

                     Susitarimas turėtų būti pasirašytas Sąjungos vardu su sąlyga, kad vėliau jis bus sudarytas,

               PRIĖMĖ ŠĮ SPRENDIMĄ:

            1 straipsnis
            Įgaliojama Sąjungos vardu pasirašyti Europos Sąjungos ir Kinijos Liaudies Respublikos Vyriausybės susitarimą dėl civilinės aviacijos saugos (toliau – „Susitarimas“) su sąlyga, kad minėtas Susitarimas bus sudarytas.

            2 straipsnis
            Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.

            3 straipsnis
            Šis sprendimas įsigalioja jo priėmimo dieną.

            Priimta Liuksemburge 2018 m. birželio 26 d.

                  Tarybos vardu

                  Pirmininkė

               E. ZAHARIEVA


title: 2018 m. rugsėjo 18 d. Tarybos sprendimas, kuriuo skiriamas Europos Sąjungos intelektinės nuosavybės tarnybos vykdomasis direktorius

text:
21.9.2018

                  LT

                  Europos Sąjungos oficialusis leidinys

                  C 338/8

         TARYBOS SPRENDIMAS
         2018 m. rugsėjo 18 d.
         kuriuo skiriamas Europos Sąjungos intelektinės nuosavybės tarnybos vykdomasis direktorius
         (2018/C 338/04)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2017 m. birželio 14 d. Europos Parlamento ir Tarybos reglamentą (ES) 2017/1001 dėl Europos Sąjungos prekių ženklo (1) ypač į jo 158 straipsnio 2 dalį,
         kadangi 2018 m. birželio 8 d. Europos Sąjungos intelektinės nuosavybės tarnybos (toliau – Tarnyba) valdančioji taryba Tarybai pateikė kandidatų į Tarnybos vykdomojo direktoriaus pareigas sąrašą,
         PRIĖMĖ ŠĮ SPRENDIMĄ:

            1 straipsnis

               1.   Christian L. L. G. ARCHAMBEAU, gimęs 1960 m. balandžio 11 d. Vielsalm (Belgija), skiriamas Europos Sąjungos intelektinės nuosavybės tarnybos (toliau – Tarnyba) vykdomuoju direktoriumi penkių metų kadencijai.

               2.   Tarnybos valdančioji taryba nustato datą, nuo kurios prasideda pirmoje dalyje nurodyta penkių metų kadencija.

            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.

            Priimta Briuselyje 2018 m. rugsėjo 18 d.

                  Tarybos vardu

                  Pirmininkas

               G. BLÜMEL

            (1)  OL L 154, 2017 6 16, p. 1.


title: 2018 m. rugsėjo 18 d. Tarybos sprendimas (ES) 2018/1296, kuriuo nustatoma pozicija, kurios Europos Sąjungos vardu turi būti laikomasi Tarptautinio vežimo geležinkeliais tarpvyriausybinės organizacijos (OTIF) 13-ojoje Generalinėje Asamblėjoje, dėl tam tikrų Tarptautinio vežimo geležinkeliais sutarties (COTIF) ir jos priedėlių pakeitimų

text:
27.9.2018

                  LT

                  Europos Sąjungos oficialusis leidinys

                  L 243/11

         TARYBOS SPRENDIMAS (ES) 2018/1296
         2018 m. rugsėjo 18 d.
         kuriuo nustatoma pozicija, kurios Europos Sąjungos vardu turi būti laikomasi Tarptautinio vežimo geležinkeliais tarpvyriausybinės organizacijos (OTIF) 13-ojoje Generalinėje Asamblėjoje, dėl tam tikrų Tarptautinio vežimo geležinkeliais sutarties (COTIF) ir jos priedėlių pakeitimų
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 91 straipsnį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:

                     (1)

                     Tarybos sprendimu 2013/103/ES (1) Sąjunga prisijungė prie 1980 m. gegužės 9 d. Tarptautinio vežimo geležinkeliais sutarties (toliau – COTIF Sutartis) su pakeitimais, padarytais 1999 m. birželio 3 d. Vilniaus protokolu;

                     (2)

                     Sprendime 2013/103/ES nurodyta, kad Tarptautinio vežimo geležinkeliais tarpvyriausybinės organizacijos (OTIF) posėdžiuose Sąjungai turi atstovauti Komisija;

                     (3)

                     valstybės narės, išskyrus Kiprą ir Maltą, yra COTIF Sutarties susitariančiosios šalys ir ją taiko;

                     (4)

                     laikantis COTIF Sutarties 13 straipsnio 1 dalies a punkto, buvo įsteigta OTIF generalinė asamblėja (toliau – Generalinė Asamblėja). 2018 m. nuo rugsėjo 25 d. iki 26 d. vyks Generalinės Asamblėjos 13-oji sesija ir numatoma, kad Generalinė Asamblėja priims tam tikrus COTIF Sutarties, taip pat jos E priedėlio (Vienodosios infrastruktūros naudojimo tarptautiniam geležinkelių susisiekimui sutarties taisyklės (CUI)) ir G priedėlio (Vienodosios tarptautiniam susisiekimui naudojamų geležinkelio priemonių techninio priėmimo taisyklės (ATMF)) dalinius pakeitimus. Numatoma, kad šioje sesijoje Generalinė Asamblėja taip pat nuspręs, ar priimti naująjį COTIF Sutarties H priedėlį dėl saugaus traukinių eksploatavimo tarptautinio eismo srityje;

                     (5)

                     tikslinga nustatyti poziciją, kurios Sąjungos vardu turi būti laikomasi OTIF 13-ojoje Generalinėje Asamblėjoje, nes numatomi COTIF Sutarties ir jos priedėlių daliniai pakeitimai bus privalomi Sąjungai ir gali stipriai paveikti Sąjungos teisės aktų, būtent Europos Parlamento ir Tarybos direktyvų (ES) 2016/797 (2) ir (ES) 2016/798 (3), turinį;

                     (6)

                     Generalinės Asamblėjos darbo tvarkos taisyklių dalinių pakeitimų tikslas – atsižvelgiant į Sąjungos prisijungimą prie COTIF Sutarties 2011 m., atnaujinti tam tikras nuostatas, visų pirma, nuostatas dėl regioninės organizacijos balsavimo teisės ir kvorumo nustatymo;

                     (7)

                     COTIF Sutarties dalinių pakeitimų tikslas – patobulinti ir sudaryti palankesnes sąlygas COTIF Sutarties peržiūros tvarkai, siekiant darnaus ir greito jos priedėlių dalinių pakeitimų įgyvendinimo ir užkirsti kelią neigiamam dabartinės ilgos peržiūros tvarkos poveikiui, įskaitant Peržiūros komiteto ir Generalinės Asamblėjos priimtų dalinių pakeitimų vidinio ir išorinio nesuderinamumo, visų pirma, su Sąjungos teise riziką;

                     (8)

                     COTIF Sutarties E priedėlio (CUI) dalinių pakeitimų tikslas – paaiškinti CUI vienodųjų taisyklių taikymo sritį, siekiant užtikrinti, kad tos taisyklės būtų sistemingiau taikomos pagal jų numatytą paskirtį, būtent tarptautiniam geležinkelių transporto eismui, pavyzdžiui, krovinių koridoriams arba tarptautiniam keleivių vežimui geležinkeliais;

                     (9)

                     COTIF Sutarties G priedėlio (ATMF) dalinių pakeitimų tikslas – suderinti OTIF ir Sąjungos taisykles, visų pirma, po to, kai 2016 m. Sąjunga priėmė ketvirtąjį geležinkelių dokumentų rinkinį;

                     (10)

                     dauguma siūlomų dalinių pakeitimų atitinka Sąjungos teisę ir strateginius tikslus, todėl Sąjunga jiems turėtų pritarti;

                     (11)

                     todėl Sąjungos pozicija OTIF 13-ojoje Generalinėje Asamblėjoje turėtų būti grindžiama priedu,

               PRIĖMĖ ŠĮ SPRENDIMĄ:

            1 straipsnis

               1.   Pozicija, kurios Sąjungos vardu turi būti laikomasi Tarptautinio vežimo geležinkeliais tarpvyriausybinės organizacijos (OTIF) 13-ojoje Generalinėje Asamblėjoje, išdėstyta priede.

               2.   Dėl neesminių priede išdėstytos pozicijos pakeitimų Sąjungos atstovai Generalinėje Asamblėjoje gali sutarti be tolesnio Tarybos sprendimo.

            2 straipsnis
            13-osios Generalinės Asamblėjos sprendimai, juos priėmus, skelbiami Europos Sąjungos oficialiajame leidinyje, nurodant jų įsigaliojimo datą.

            3 straipsnis
            Šis sprendimas įsigalioja jo priėmimo dieną.

            Priimta Briuselyje 2018 m. rugsėjo 18 d.

                  Tarybos vardu

                  Pirmininkas

               G. BLÜMEL

            (1)  2011 m. birželio 16 d. Tarybos sprendimas 2013/103/ES dėl Europos Sąjungos ir Tarptautinio vežimo geležinkeliais tarpvyriausybinės organizacijos susitarimo dėl Europos Sąjungos prisijungimo prie 1980 m. gegužės 9 d. Tarptautinio vežimo geležinkeliais sutarties (COTIF) su pakeitimais, padarytais 1999 m. birželio 3 d. Vilniaus protokolu, pasirašymo ir sudarymo (OL L 51, 2013 2 23, p. 1).

            (2)  2016 m. gegužės 11 d. Europos Parlamento ir Tarybos direktyva (ES) 2016/797 dėl geležinkelių sistemos sąveikos Europos Sąjungoje (OL L 138, 2016 5 26, p. 44).

            (3)  2016 m. gegužės 11 d. Europos Parlamento ir Tarybos direktyva (ES) 2016/798 dėl geležinkelių saugos (OL L 138, 2016 5 26, p. 102).

            PRIEDAS
            1.   ĮVADAS
            2018 m. rugsėjo 25–26 d. vyks Tarptautinio vežimo geležinkeliais tarpvyriausybinės organizacijos (OTIF) generalinės asamblėjos 13-oji sesija. Susitikimo dokumentai pateikiami OTIF interneto svetainėje šiuo adresu: http://extranet.otif.org/en/?page_id=1071.
            2.   PASTABOS DĖL DARBOTVARKĖS PUNKTŲ

               Darbotvarkės 1 punktas. Pirmininko ir jo pavaduotojo išrinkimas

               Dokumentas (-ai): nėra

               Kompetencija: Sąjungos (pasidalijamoji)

               Naudojimasis balsavimo teisėmis: valstybės narės

               Pozicija: nėra

               Darbotvarkės 2 punktas. Darbotvarkės priėmimas

               Dokumentas (-ai): SG-18028-AG 13/2.1; SG-18047-AG 13/2.2

               Kompetencija: Sąjungos (pasidalijamoji ir išimtinė), nedarant poveikio valstybių narių kompetencijai darbotvarkės 9 punkto atžvilgiu

               Naudojimasis balsavimo teisėmis: Sąjungos, nedarant poveikio valstybių narių kompetencijai darbotvarkės 9 punkto atžvilgiu

               Pozicija: pritarti darbotvarkės priėmimui

               Darbotvarkės 3 punktas. Kredencialų komiteto sudėtis

               Dokumentas (-ai): nėra

               Kompetencija: Sąjungos (pasidalijamoji)

               Naudojimasis balsavimo teisėmis: valstybės narės

               Pozicija: nėra

               Darbotvarkės 4 punktas. Darbo organizavimas ir reikalingais laikomų komitetų skyrimas

               Dokumentas (-ai): nėra

               Kompetencija: Sąjungos (pasidalijamoji)

               Naudojimasis balsavimo teisėmis: valstybės narės

               Pozicija: nėra

               Darbotvarkės 5 punktas. Darbo tvarkos taisyklių pakeitimas

               Dokumentas (-ai): SG-18030-AG 13/5

               Kompetencija: Sąjungos (pasidalijamoji ir išimtinė)

               Naudojimasis balsavimo teisėmis: Sąjunga

               Pozicija: pritarti generalinės asamblėjos darbo tvarkos taisyklių pakeitimams.
            Siūlomi OTIF generalinės asamblėjos darbo tvarkos taisyklių pakeitimai susiję su dokumentų pateikimo ir išsiuntimo terminais, nepriklausomų ekspertų dalyvavimu ir nuostatų, susijusių su regioninių organizacijų teisių įgyvendinimu, paaiškinimu. Dabartinė darbo tvarkos taisyklių redakcija parengta prieš Sąjungai prisijungiant prie COTIF, Dabartinė darbo tvarkos taisyklių redakcija parengta prieš Sąjungai prisijungiant prie COTIF, todėl tam tikras nuostatas reikia atnaujinti, visų pirma, siekiant laikytis COTIF 38 straipsnio ir ES ir OTIF susitarimo, reikia pakeisti nuostatas dėl kvorumo nustatymo ir dėl Sąjungos teisių balsuoti (20 ir 21 straipsniai). Kitais siūlomais pakeitimais siekiama, kad generalinės asamblėjos veikla būtų sklandžiai vykdoma remiantis geriausia tarptautine ir OTIF praktika; tiems pasiūlymams taip pat turėtų būti pritarta.

               Darbotvarkės 6 punktas. Generalinio sekretoriaus išrinkimas 2019 m. sausio 1 d.–2021 m. gruodžio 31 d. laikotarpiui

               Dokumentas (-ai): riboto platinimo

               Kompetencija: Sąjungos (pasidalijamoji)

               Naudojimasis balsavimo teisėmis: valstybės narės

               Pozicija: nėra

               Darbotvarkės 7 punktas. OTIF narystė, bendra padėtis

               Dokumentas (-ai): SG-18032-AG 13/7

               Kompetencija: Sąjungos (pasidalijamoji)

               Naudojimasis balsavimo teisėmis: netaikoma

               Pozicija: nėra

               Darbotvarkės 8 punktas. Bendradarbiavimas su tarptautinėmis organizacijomis ir asociacijomis

               Dokumentas (-ai): SG-18048-AG 13/8

               Kompetencija: Sąjungos (pasidalijamoji ir išimtinė)

               Naudojimasis balsavimo teisėmis: Sąjunga

               Pozicija:

            nepritarti OTIF sekretoriato pasiūlymui, kad generalinė asamblėja turėtų suteikti Administraciniam komitetui įgaliojimus steigti ir paleisti konsultacines kontaktines grupes su kitomis tarptautinėmis organizacijomis bei asociacijomis ir prižiūrėti tokių grupių veikimą.
            Pasiūlyti, kad generalinė asamblėja pagal COTIF 13 straipsnio 2 dalį priimtų sprendimą laikinai, t. y. ketverių metų laikotarpiui, įsteigti ad hoc komitetą, kuriam būtų pavesta užduotis steigti ir paleisti konsultacines kontaktines grupes su kitomis tarptautinėmis organizacijomis bei asociacijomis ir prižiūrėti tokių grupių veikimą. Sąjunga turėtų turėti teisę dalyvauti tokio ad hoc komiteto veikloje pagal Prisijungimo susitarimo 5 straipsnio 1 dalį. Komiteto veikla turėtų būti vykdoma remiantis OTIF darbo programa ir pagal ją.
            OTIF sekretoriatas siūlo generalinei asamblėjai priimti sprendimą, kuriuo Administraciniam komitetui būtų suteikiami įgaliojimai steigti ir paleisti konsultacines kontaktines grupes su kitomis tarptautinėmis organizacijomis bei asociacijomis ir prižiūrėti tokių grupių veikimą. Šiuo etapu Sąjunga pritaria šiam tikslui, t. y. leidimui susijusiose srityse naudotis tam tikru lankstumu. Tačiau Sąjunga negali sutikti su pačiu pasiūlymu, nes juo Administraciniam komitetui pavedama COTIF 15 straipsnio 2 dalyje nenurodyta nauja užduotis, nors oficialiai sutartis pagal taikytiną tvarką nėra keičiama.
            Vis dėlto, kadangi Sąjunga pritaria bendrajam tikslui, ji siūlo generalinei asamblėjai pagal Sutarties 13 straipsnio 2 dalį laikinai įsteigti ad hoc komitetą, kuriam būtų pavesta užduotis steigti ir paleisti konsultacines kontaktines grupes su kitomis tarptautinėmis organizacijomis bei asociacijomis ir prižiūrėti tokių grupių veikimą. Svarbu atsižvelgti į tai, kad tokios užduotys turi praktinių pasekmių OTIF lygmens politikos formavimui visose srityse. Todėl būtina užtikrinti, kad Sąjunga visapusiškai dalyvautų toje veikloje, remdamasi Prisijungimo susitarimo 5 straipsnio pirma pastraipa.
            Tikslinga nustatyti ketverių metų laikotarpį, kad iki jo pabaigos būtų galima įvertinti, ar įgyta patirtis yra patenkinama. Jeigu taip, tinkamai pasirengus kaip struktūrinį sprendimą galima būtų numatyti Sutarties pakeitimo priėmimą, laikantis Prisijungimo susitarimo 5 straipsnio pirmoje pastraipoje Sąjungai nustatytų garantijų.

               Darbotvarkės 9 punktas. Biudžeto programa

               Dokumentas (-ai): riboto platinimo

               Kompetencija: valstybės narės

               Naudojimasis balsavimo teisėmis: valstybės narės

               Pozicija: nėra
            Remiantis ES ir OTIF susitarimo 4 straipsniu, „Sąjunga nemoka įnašų į OTIF biudžetą ir nedalyvauja priimant sprendimus dėl to biudžeto“.

               10 darbotvarkės punktas. Pagrindinio sutarties teksto dalinė peržiūra. COTIF peržiūros tvarkos pakeitimas

               Dokumentas (-ai): SG-18035-AG 13/10

               Kompetencija: Sąjungos (pasidalijamoji)

               Naudojimasis balsavimo teisėmis: valstybės narės

               Pozicija: pritarti siūlymui priimti COTIF 34 straipsnio 3–6 dalių pakeitimus ir patvirtinti aiškinamosios ataskaitos pakeitimus.
            Remiantis diskusijos šiuo klausimu, kuri įvyko per Peržiūros komiteto 26-ąją sesiją, rezultatais, būtina ir tikslinga pritarti siūlomam COTIF pakeitimui, siekiant nustatyti fiksuotą generalinės asamblėjos priimtų priedų pakeitimų įsigaliojimo laikotarpį (36 mėnesius), taip pat lankstumo sąlygą, kad tokį laikotarpį kiekvienu konkrečiu atveju būtų galima pratęsti, jeigu generalinė asamblėja taip nuspręstų COTIF 14 straipsnio 6 dalyje nustatyta balsų dauguma.
            Pasiūlymo tikslas – patobulinti ir palengvinti COTIF peržiūros tvarką, siekiant darnaus ir greito sutarties ir jos priedų pakeitimų įgyvendinimo ir užkirsti kelią neigiamam dabartinės ilgos peržiūros tvarkos poveikiui, įskaitant Peržiūros komiteto ir generalinės asamblėjos priimtų pakeitimų vidinio ir išorinio nesuderinamumo, ypač su Sąjungos teise, riziką.

               Darbotvarkės 11 punktas. Dalinė CIM vienodųjų taisyklių peržiūra.

               Dokumentas (-ai): SG-18036-AG 13/11

               Kompetencija: Sąjungos (pasidalijamoji ir išimtinė)

               Naudojimasis balsavimo teisėmis: Sąjungos (jeigu balsuojama)

               Pozicija: atsižvelgti į Generalinio sekretoriaus ataskaitą ir pavesti Generaliniam sekretoriui per 14-ąją generalinę asamblėją pateikti pažangos, padarytos muitų klausimų sprendimo ir krovinių vežimo dokumentų skaitmeninimo srityse, ataskaitą ir prireikus pateikti pasiūlymų iš dalies pakeisti CIM vienodąsias taisykles.

               Darbotvarkės 12 punktas. Dalinė CUI vienodųjų taisyklių peržiūra

               Dokumentas (-ai): SG-18037-AG 13/12

               Kompetencija: Sąjungos (pasidalijamoji)

               Naudojimasis balsavimo teisėmis: valstybės narės

               Pozicija:

            pritarti CUI vienodųjų taisyklių antraštinės dalies ir 1 bei 3 straipsnių, 5 straipsnio 1 dalies, 5a straipsnio 1 ir 2 dalių, 7 straipsnio 2 dalies, 8 straipsnio, 9 straipsnio 1 dalies ir 10 straipsnio 3 dalies pakeitimams ir patvirtinti aiškinamosios ataskaitos pakeitimus.
            Siekiant pakeisti CUI vienodąsias taisykles, pritarti COTIF 2 straipsnio 1 dalies a punkto 3 papunkčio ir 6 straipsnio 1 dalies e punkto pakeitimams.
            Atsižvelgiant į pakeitimus, patvirtintus per 2018 m. vasario mėn. Peržiūros komiteto 26-ąją sesiją, siūlomų pakeitimų pagrindinis tikslas – paaiškinti CUI vienodųjų taisyklių taikymo sritį: 3 straipsnyje įrašyti „tarptautinio geležinkelių transporto eismo“ apibrėžtį – „eismas, kuriam naudojama tarptautinė traukinio linija arba kelios sujungtos nacionalinės traukinių linijos, kurios yra ne mažiau kaip dviejose valstybėse ir kurias koordinuoja atitinkami infrastruktūros valdytojai“, ir atitinkamai pakeisti 1 straipsnį („Taikymo sritis“), bet kartu išsaugoti ryšį su CIV ir CIM vienodosiomis taisyklėmis. Taip siekiama užtikrinti, kad CUI vienodosios taisyklės būtų sistemingiau taikomos pagal numatytą paskirtį, t. y. tarptautiniam geležinkelių transporto eismui.
            Pakeitimų projektas yra suderinamas su Sąjungos acquis apibrėžtimis ir nuostatomis dėl geležinkelių infrastruktūros valdymo ir infrastruktūros valdytojų tarpusavio koordinavimo (pvz., Direktyvos 2012/34/ES (nauja redakcija) 40, 43 ir 46 straipsniai). Siūlomas 8 straipsnio („Valdytojo atsakomybė“) pakeitimo projektas iš esmės yra redakcinio pobūdžio ir neturi poveikio nuostatos taikymo sričiai ar esmei. Siūlomas 9 straipsnio ir 3, 5, 5a, 7 ir 10 straipsnių pakeitimų projektas yra tik redakcinio pobūdžio.

               Darbotvarkės 13 punktas. Dalinė ATMF vienodųjų taisyklių peržiūra

               Dokumentas (-ai): SG-18038-AG 13/13

               Kompetencija: Sąjungos (išimtinė)

               Naudojimasis balsavimo teisėmis: Sąjunga

               Pozicija: pritarti OTIF sekretoriato pasiūlytam daliniam ATMF vienodųjų taisyklių pakeitimui.
            Dalinė ATMF vienodųjų taisyklių peržiūra buvo patvirtinta per Peržiūros komiteto 26-ąją sesiją dėl tolesnėje pastraipoje apibūdinamų priežasčių. Tačiau dėl šios peržiūros taip pat reikia atlikti tam tikrų nedidelių redakcinio arba lingvistinio pobūdžio ATMF vienodųjų taisyklių 1, 3 ir 9 straipsnių pakeitimų, o tai nepriklauso Peržiūros komiteto kompetencijai. Taigi, tokius pakeitimus turėtų priimti generalinė asamblėja.
            ATMF vienodųjų taisyklių nuostatos yra suderintos su Europos Sąjungos sąveikos direktyva 2008/57/EB ir su dalimi Saugos direktyvos 2009/49/EB. Priėmusi ketvirtąjį geležinkelių dokumentų rinkinį, Sąjunga pakeitė kai kurias šio acquis nuostatas. Remdamiesi Komisijos analize, OTIF sekretoriatas ir atitinkama darbo grupė parengė pakeitimus, susijusius su ATMF vienodųjų taisyklių 2, 3a, 5, 6, 7, 10, 10b, 11 ir 13 straipsniais. Šie pakeitimai yra būtini siekiant suderinti tam tikrą terminiją su naujosiomis ES nuostatomis ir atsižvelgti į tam tikrus procedūrinius pasikeitimus ES, visų pirma į tai, kad ES geležinkelių agentūra bus kompetentinga išduoti leidimus transporto priemonėms. Pagrindiniam ATMF principui pasiūlyti pakeitimai poveikio neturi.

               Darbotvarkės 14 punktas. Naujas H priedas dėl saugaus traukinių eksploatavimo tarptautinio eismo srityje

               Dokumentas (-ai): SG-18039-AG 13/14.1; SG-18040-AG 13/14.2

               Kompetencija: Sąjungos (išimtinė)

               Naudojimasis balsavimo teisėmis: Sąjunga

               Pozicija:

            pritarti pasiūlymui (SG-18039-AG 13/14.1) į COTIF įtraukti naują H priedą dėl saugaus traukinių eksploatavimo tarptautinio eismo srityje ir patvirtinti aiškinamosios ataskaitos pakeitimus.
            Siekiant įtraukti naują H priedą, pritarti pasiūlymui (SG-18040-AG 13/14.2) pakeisti COTIF 2 straipsnio 1 dalį, 6 straipsnio 1 dalį, 20 straipsnio 1 ir 2 dalis, 33 straipsnio 4 ir 6 dalis ir 35 straipsnio 4 ir 6 dalis ir patvirtinti aiškinamosios ataskaitos pakeitimus.
            Naujo H priedo projekte pateikiamos nuostatos, pagal kurias reguliuojamas saugus traukinių eksploatavimas tarptautinio eismo srityje ir siekiama COTIF suderinti su Sąjungos acquis ir remti sąveiką už Europos Sąjungos ribų. Siūlomas tekstas atitinka naujosios Saugos direktyvos (ES) 2016/798 ir susijusių antrinės teisės aktų nuostatas. Kaip minėta, siekiant įtraukti šį naują H priedą, taip pat reikia pakeisti tam tikras COTIF nuostatas.
            Siūlomi tekstai generalinei asamblėjai teikiami remiantis sprendimu, priimtu per Peržiūros komiteto 26-ąją sesiją, ir visiškai atitinka Sąjungos poziciją, kuri buvo nustatyta prieš Peržiūros komiteto sesiją.

               Darbotvarkės 15 punktas. Bendra diskusija dėl poreikio suderinti prieigos sąlygas

               Dokumentas (-ai): SG-18041-AG 13/15

               Kompetencija: Sąjungos (išimtinė)

               Naudojimasis balsavimo teisėmis: Sąjunga

               Pozicija: pritarti OTIF sekretoriato pasiūlymui įgalioti Generalinį sekretorių toliau kurti neprivalomą teisinę sistemą, kuri reglamentuotų prieigos prie tarptautinio geležinkelių tinklo sąlygas, remiantis dokumento SG-18041-AG 13/15 VI skirsnyje pateiktomis gairėmis, organizuojant teisės ekspertų darbo grupės darbą ir bendradarbiaujant su kompetentingomis tarptautinėmis organizacijomis bei asociacijomis.
            Pirmiau minėtas dalykas, prieigos prie geležinkelių tinklo sąlygos, ES lygmeniu reglamentuojamas 2012 m. lapkričio 21 d. Europos Parlamento ir Tarybos direktyva 2012/34/EB, kuria sukuriama bendra Europos geležinkelių erdvė (nauja redakcija). Atsižvelgiant į diskusiją šiuo klausimu, kuri įvyko per 2018 m. vasario mėn. Peržiūros komiteto 26-ąją sesiją, tikslinga toliau remti iniciatyvą, kad OTIF sukurtų neprivalomą teisinę sistemą, kuri reglamentuotų prieigos prie tarptautinio geležinkelių tinklo sąlygas, nes tokia sistema palengvintų ir pagerintų tarptautinio geležinkelių transporto eismo sąlygas už ES ribų.

               Darbotvarkės 16 punktas. Bendra geležinkelių teisė.

               Dokumentas (-ai): SG-18042-AG 13/16

               Kompetencija: Sąjungos (pasidalijamoji)

               Naudojimasis balsavimo teisėmis: valstybės narės

               Pozicija:

            atsižvelgti į Generalinio sekretoriaus ataskaitą ir pavesti Generaliniam sekretoriui tęsti bendradarbiavimą su UNECE bendros geležinkelių teisės iniciatyvos klausimais.
            Įgalioti Administracinį komitetą imtis tolesnių veiksmų dėl UNECE bendros geležinkelių teisės iniciatyvos ir, esant galimybei, paskelbti patariamąją nuomonę bendraisiais politikos klausimais, taip pat įgalioti teisės ekspertų darbo grupę imtis tolesnių veiksmų dėl pirmiau minėtos iniciatyvos ir, esant galimybei, paskelbti patariamąją nuomonę teisiniais klausimais.
            Pavesti Generaliniam sekretoriui ir teisės ekspertų darbo grupei konsultuojantis su Administraciniu komitetu apsvarstyti ir pasiūlyti sprendimų dėl tinkamo OTIF dalyvavimo privalomų teisinių priemonių, į kurias galėtų būti perkeltas pagal UNECE bendros geležinkelių teisės iniciatyvą rengiamas krovinių vežimo sutarties teisinės sistemos projektas, valdymo procese ir pavesti Generaliniam sekretoriui per 14-ąją generalinę asamblėją pateikti ataskaitą.
            Bendra tarptautinė teisinė sistema viso Eurazijos žemyno geležinkelių transporto eismui galėtų būti naudingesnė nei dvi šiuo metu egzistuojančios teisinės sistemos, tačiau tokia bendra sistema galėtų būti kuriama tik aiškiai įsipareigojus ir dalyvaujant OSŽD ir OTIF bei jų nariams, nes kitaip bus sukurta trečia tarptautinė teisinė sistema, o tarptautinis geležinkelių reguliavimas taps dar labiau susiskaidęs. Todėl prieš pradedant diegti bet kokią išsamią teisinę sistemą būtinas išankstinis veikiančių organizacijų politinis sprendimas koordinuoti šį tikslą. Todėl būtina ir tikslinga užtikrinti, kad OTIF toliau dalyvautų šiame procese, visų pirma per savo Administracinio komiteto ir teisės ekspertų darbo grupės veiklą, ir per kitą generalinės asamblėjos susitikimą pateiktų darbo UNECE pažangos ataskaitą.

               Darbotvarkės 17 punktas. Teisės ekspertų darbo grupė

               Dokumentas (-ai): SG-18046-AG 13/17

               Kompetencija: Sąjungos (pasidalijamoji)

               Naudojimasis balsavimo teisėmis: valstybės narės

               Pozicija:

            pritarti teisės ekspertų patariamosios darbo grupės sudarymui; šios darbo grupės uždaviniai: rengti Sutarties pakeitimų arba papildymų projektus; teikti teisines konsultacijas ir pagalbą, remti COTIF veikimą ir įgyvendinimą ir sudaryti tam geresnes sąlygas, stebėti ir vertinti COTIF taikymą ir įgyvendinimą, suteikti OTIF nariams galimybę kelti susijusius teisinius klausimus ir juos aptarti.
            Įgalioti Generalinį sekretorių darbo grupės išvadas ir pasiūlymus teikti kompetentingiems OTIF organams, kad jie galėtų juos įvertinti ir (arba) priimti dėl jų sprendimus.
            Pavesti Generaliniam sekretoriui per 14-ąją generalinę asamblėją pateikti darbo grupės veiklos ataskaitą.
            Remiantis diskusijos šiuo klausimu, kuri įvyko per 2018 m. vasario mėn. Peržiūros komiteto 26-ąją sesiją, rezultatais, tikslinga pritarti nuolatinės teisės ekspertų grupės prie OTIF įsteigimui; ši grupė padėtų užtikrinti ir palengvintų esamų organų veikimą teisės srityje ir užtikrintų veiksmingą COTIF valdymą.

               Darbotvarkės 18 punktas. Administracinio komiteto veiklos 2015 m. spalio 1 d. – 2018 m. rugsėjo 30 d. laikotarpiu ataskaita

               Dokumentas (-ai): riboto platinimo

               Kompetencija: Sąjungos (pasidalijamoji)

               Naudojimasis balsavimo teisėmis: valstybės narės

               Pozicija: Atsižvelgti į šią ataskaitą.

               Darbotvarkės 19 punktas. Administracinio komiteto išrinkimas 2018 m. spalio 1 d. – 2021 m. rugsėjo 30 d. laikotarpiui (sudėtis ir pirmininkas)

               Dokumentas (-ai): riboto platinimo

               Kompetencija: Sąjungos (pasidalijamoji)

               Naudojimasis balsavimo teisėmis: valstybės narės

               Pozicija: nėra

               Darbotvarkės 20 punktas. Preliminari 14-osios generalinės asamblėjos data

               Dokumentas (-ai): nėra

               Kompetencija: netaikoma

               Naudojimasis balsavimo teisėmis: netaikoma

               Pozicija: nėra

               Darbotvarkės 21 punktas.

               Dokumentas (-ai): nėra

               Kompetencija: netaikoma

               Naudojimasis balsavimo teisėmis: netaikoma

               Pozicija: nėra

               Darbotvarkės 22 punktas. Generalinės asamblėjos įgaliojimai

               Dokumentas (-ai): nėra

               Kompetencija: Sąjungos (pasidalijamoji ir išimtinė)

               Naudojimasis balsavimo teisėmis: Sąjunga

               Pozicija: Įgaliojimai pagal darbotvarkės 8 punktą

               Darbotvarkės 23 punktas. Komitetų ataskaitos, jei būtina

               Dokumentas (-ai): nėra

               Kompetencija: netaikoma

               Naudojimasis balsavimo teisėmis: netaikoma

               Pozicija: nėra

               Darbotvarkės 24 punktas. Sprendimų, įgaliojimų, rekomendacijų ir kitų generalinės asamblėjos dokumentų priėmimas (galutinis dokumentas)

               Dokumentas (-ai): nėra

               Kompetencija: Sąjungos (pasidalijamoji ir išimtinė)

               Naudojimasis balsavimo teisėmis: Sąjunga

               Pozicija: nurodyta atitinkamuose darbotvarkės punktuose.


27.9.2018

               LT

               Europos Sąjungos oficialusis leidinys

               C 346/369

      P8_TA(2017)0404
      Neprieštaravimas deleguotajam aktui: draudimo produktų priežiūra ir valdymo reikalavimai draudimo įmonėms ir draudimo produktų platintojams
      Europos Parlamento sprendimas neprieštarauti 2017 m. rugsėjo 21 d. Komisijos deleguotajam reglamentui, kuriuo Europos Parlamento ir Tarybos direktyva (ES) 2016/97 papildoma draudimo produktų priežiūros ir valdymo reikalavimais draudimo įmonėms ir draudimo produktų platintojams (C(2017)06218 – 2017/2854(DEA))
      (2018/C 346/51)

         Europos Parlamentas,

                  —

                  atsižvelgdamas į Komisijos deleguotąjį reglamentą (C(2017)06218),

                  —

                  atsižvelgdamas į Ekonomikos ir pinigų politikos komiteto 2017 m. spalio 16 d. laišką Komitetų pirmininkų sueigos pirmininkui,

                  —

                  atsižvelgdamas į Sutarties dėl Europos Sąjungos veikimo 290 straipsnį,

                  —

                  atsižvelgdamas į 2016 m. sausio 20 d. Europos Parlamento ir Tarybos direktyvą (ES) 2016/97 dėl draudimo produktų platinimo (1), ypač į jos 25 straipsnio 2 dalį ir 39 straipsnio 5 dalį,

                  —

                  atsižvelgdamas į Ekonomikos ir pinigų politikos komiteto rekomendaciją dėl sprendimo,

                  —

                  atsižvelgdamas į Darbo tvarkos taisyklių 105 straipsnio 6 dalį,

                  —

                  atsižvelgdamas į tai, kad per Darbo tvarkos taisyklių 105 straipsnio 6 dalies trečioje ir ketvirtoje įtraukose nustatytą terminą, kuris pasibaigė 2017 m. spalio 24 d., nebuvo pareikšta prieštaravimų,

                  A.

                  kadangi deleguotasis reglamentas turėtų būti taikomas nuo 2018 m. vasario 23 d., t. y. dienos, kada pradedama taikyti Direktyva (ES) 2016/97, ir tuo atveju, jeigu Parlamentas išnaudotų visą galimą trijų mėnesių nagrinėjimo laikotarpį, sektorius nebeturėtų pakankamai laiko reikalingiems techniniams ir organizaciniams pokyčiams įgyvendinti;

                  B.

                  kadangi greitai paskelbus deleguotąjį reglamentą Oficialiajame leidinyje būtų galima laiku įgyvendinti produktų priežiūrai ir valdymui taikytinas nuostatas ir užtikrinti su jomis susijusį teisinį tikrumą;

                  C.

                  kadangi Parlamentas mano, kad Direktyvos (ES) 2016/97 perkėlimo į nacionalinę teisę data ir toliau turėtų būti 2018 m. vasario 23 d., tačiau prašo Komisijos priimti pasiūlymą dėl teisėkūros procedūra priimamo akto, kuriuo būtų nustatyta, kad taikymo pradžios data yra 2018 m. spalio 1 d.;

                  1.

                  pareiškia, kad neprieštarauja deleguotajam reglamentui;

                  2.

                  paveda Pirmininkui perduoti šį sprendimą Tarybai ir Komisijai.

         (1)  OL L 26, 2016 2 2, p. 19.


27.9.2018

               LT

               Europos Sąjungos oficialusis leidinys

               C 346/370

      P8_TA(2017)0405
      Neprieštaravimas deleguotajam aktui: draudimo principu pagrįstų investicinių produktų platinimui taikomi informavimo reikalavimai ir veiklos vykdymo taisyklės
      Europos Parlamento sprendimas neprieštarauti 2017 m. rugsėjo 21 d. Komisijos deleguotajam reglamentui, kuriuo Europos Parlamento ir Tarybos direktyva (ES) 2016/97 papildoma draudimo principu pagrįstų investicinių produktų platinimui taikomais informavimo reikalavimais ir veiklos vykdymo taisyklėmis (C(2017)06229 – (2017/2855(DEA))
      (2018/C 346/52)

         Europos Parlamentas,

                  —

                  atsižvelgdamas į Komisijos deleguotąjį reglamentą (C(2017)06229),

                  —

                  atsižvelgdamas į Ekonomikos ir pinigų politikos komiteto 2017 m. spalio 16 d. laišką Komitetų pirmininkų sueigos pirmininkui,

                  —

                  atsižvelgdamas į Sutarties dėl Europos Sąjungos veikimo 290 straipsnį,

                  —

                  atsižvelgdamas į 2016 m. sausio 20 d. Europos Parlamento ir Tarybos direktyvą (ES) 2016/97 dėl draudimo produktų platinimo (1), ypač į jos 28 straipsnio 4 dalį, 29 straipsnio 4 dalį, 30 straipsnio 6 dalį ir 39 straipsnio 5 dalį,

                  —

                  atsižvelgdamas į Ekonomikos ir pinigų politikos komiteto rekomendaciją dėl sprendimo,

                  —

                  atsižvelgdamas į Darbo tvarkos taisyklių 105 straipsnio 6 dalį,

                  —

                  atsižvelgdamas į tai, kad per Darbo tvarkos taisyklių 105 straipsnio 6 dalies trečioje ir ketvirtoje įtraukose nustatytą terminą, kuris pasibaigė 2017 m. spalio 24 d., nebuvo pareikšta prieštaravimų,

                  A.

                  kadangi deleguotasis reglamentas turėtų būti taikomas nuo 2018 m. vasario 23 d., t. y. dienos, kada pradedama taikyti Direktyva (ES) 2016/97, ir tuo atveju, jeigu Parlamentas išnaudotų visą galimą trijų mėnesių nagrinėjimo laikotarpį, sektorius nebeturėtų pakankamai laiko reikalingiems techniniams ir organizaciniams pokyčiams įgyvendinti;

                  B.

                  kadangi greitai paskelbus deleguotąjį reglamentą Oficialiajame leidinyje būtų galima laiku įgyvendinti draudimo principu pagrįstiems investiciniams produktams taikytinas nuostatas ir užtikrinti su jomis susijusį teisinį tikrumą;

                  C.

                  kadangi Parlamentas mano, kad Direktyvos (ES) 2016/97 perkėlimo į nacionalinę teisę data ir toliau turėtų būti 2018 m. vasario 23 d., tačiau prašo Komisijos priimti pasiūlymą dėl teisėkūros procedūra priimamo akto, kuriuo būtų nustatyta, kad taikymo pradžios data yra 2018 m. spalio 1 d.;

                  1.

                  pareiškia, kad neprieštarauja deleguotajam reglamentui;

                  2.

                  paveda Pirmininkui perduoti šį sprendimą Tarybai ir Komisijai.

         (1)  OL L 26, 2016 2 2, p. 19.


27.9.2018

               LT

               Europos Sąjungos oficialusis leidinys

               C 346/371

      P8_TA(2017)0406
      Neprieštaravimas deleguotajam aktui: netiesioginės tarpuskaitos susitarimų techniniai reguliavimo standartai (Reglamento (ES) Nr. 600/2014 papildymas)
      Europos Parlamento sprendimas neprieštarauti dėl 2017 m. rugsėjo 22 d. Komisijos deleguotojo reglamento, kuriuo papildomas Europos Parlamento ir Tarybos reglamentas (ES) Nr. 600/2014, dėl netiesioginės tarpuskaitos susitarimų techninių reguliavimo standartų (C(2017)06268 – (2017/2860(DEA))
      (2018/C 346/53)

         Europos Parlamentas,

                  —

                  atsižvelgdamas į Komisijos deleguotąjį reglamentą (C(2017)06268),

                  —

                  atsižvelgdamas į Komisijos 2017 m. rugsėjo 28 d. laišką, kuriame ji prašo Parlamento pareikšti, kad jis neprieštaraus deleguotajam reglamentui,

                  —

                  atsižvelgdamas į Ekonomikos ir pinigų politikos komiteto 2017 m. spalio 16 d. laišką Komitetų pirmininkų sueigos pirmininkui,

                  —

                  atsižvelgdamas į Sutarties dėl Europos Sąjungos veikimo 290 straipsnį,

                  —

                  atsižvelgdamas į 2014 m. gegužės 15 d. Europos Parlamento ir Tarybos reglamentą (ES) Nr. 600/2014 dėl finansinių priemonių rinkų, kuriuo iš dalies keičiamas Reglamentas (ES) Nr. 648/2012 (1), ypač į jo 30 straipsnio 2 dalį,

                  —

                  atsižvelgdamas į 2010 m. lapkričio 24 d. Europos Parlamento ir Tarybos reglamento (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (2), 13 straipsnį ir 10 straipsnio 1 dalį,

                  —

                  atsižvelgdamas į netiesioginės tarpuskaitos susitarimų pagal Europos rinkos infrastruktūros reglamentą ir Finansinių priemonių rinkų reglamentą techninių reguliavimo standartų projektus, kuriuos pagal Reglamento (ES) Nr. 600/2014 30 straipsnio 2 dalį 2016 m. gegužės 26 d. pateikė ESMA,

                  —

                  atsižvelgdamas į Ekonomikos ir pinigų politikos komiteto rekomendaciją dėl sprendimo,

                  —

                  atsižvelgdamas į Darbo tvarkos taisyklių 105 straipsnio 6 dalį,

                  —

                  atsižvelgdamas į tai, kad per Darbo tvarkos taisyklių 105 straipsnio 6 dalies trečioje ir ketvirtoje įtraukose nustatytą terminą, kuris pasibaigė 2017 m. spalio 24 d., nebuvo pareikšta prieštaravimų,

                  A.

                  kadangi Komisija techninių reguliavimo standarto projektą patvirtino tik praėjus 16 mėnesių po to, kai jį gavo iš Europos vertybinių popierių ir rinkų institucijos (ESMA) 2016 m. gegužės 26 d.; kadangi per šį laikotarpį ji oficialiai nesikonsultavo su ESMA dėl šių techninių reguliavimo standartų projekto pakeitimų ir neinformavo nei teisės aktų leidėjų, nei sektoriaus subjektų, dėl kokių priežasčių jis patvirtintas vėliau nei per trijų mėnesių terminą, nustatytą Reglamente (ES) Nr. 1095/2010; kadangi tai, kad Komisija viršijo techninių reguliavimo standartų projekto patvirtinimo terminą daugiau kaip metais, neinformavusi teisės aktų leidėjų, yra nepriimtina;

                  B.

                  kadangi Parlamentas mano, kad patvirtinti techniniai reguliavimo standartai yra ne tokie patys, kokius ESMA pateikė techninių reguliavimo standartų projekte, nes Komisija juos iš dalies pakeitė, ir mano, kad jis gali per tris mėnesius (nagrinėjimo laikotarpį) pareikšti prieštaravimą dėl šių techninių reguliavimo standartų; kadangi tai, kad nagrinėjimui skiriamas šis trijų mėnesių laikotarpis, Komisija patvirtino savo 2017 m. rugsėjo 28 d. laiške;

                  C.

                  kadangi deleguotasis reglamentas turėtų būti taikomas nuo 2018 m. sausio 3 d., t. y. dienos, kada pradedama taikyti Direktyva 2014/65/ES (II finansinių priemonių rinkų direktyva) ir Reglamentas (ES) Nr. 600/2014 (Finansinių priemonių rinkų reglamentas), ir tuo atveju, jeigu Parlamentas išnaudotų visą galimą trijų mėnesių nagrinėjimo laikotarpį, sektorius nebeturėtų pakankamai laiko pokyčiams įgyvendinti;

                  D.

                  kadangi greitai paskelbus deleguotąjį reglamentą Oficialiajame leidinyje būtų galima laiku įgyvendinti deleguotąjį reglamentą ir būtų užtikrintas teisinis tikrumas, susijęs su netiesioginei tarpuskaitai taikytinomis nuostatomis;

                  1.

                  pareiškia, kad neprieštarauja deleguotajam sprendimui;

                  2.

                  paveda Pirmininkui perduoti šį sprendimą Tarybai ir Komisijai.

         (1)  OL L 173, 2014 6 12, p. 84.

         (2)  OL L 331, 2010 12 15, p. 84.


27.9.2018

               LT

               Europos Sąjungos oficialusis leidinys

               C 346/373

      P8_TA(2017)0407
      Neprieštaravimas deleguotajam aktui: netiesioginės tarpuskaitos susitarimų techniniai reguliavimo standartai (Reglamento (ES) Nr. 149/2013 papildymas)
      Europos Parlamento sprendimas neprieštarauti dėl 2017 m. rugsėjo 22 d. Komisijos deleguotojo reglamento, kuriuo iš dalies keičiamas Komisijos deleguotasis reglamentas (ES) Nr. 149/2013, dėl netiesioginės tarpuskaitos susitarimų techninių reguliavimo standartų (C(2017)06270 – (2017/2859(DEA))
      (2018/C 346/54)

         Europos Parlamentas,

                  —

                  atsižvelgdamas į Komisijos deleguotąjį reglamentą (C(2017)06270),

                  —

                  atsižvelgdamas į Komisijos 2017 m. rugsėjo 28 d. laišką, kuriame ji prašo Parlamento pareikšti, kad jis neprieštaraus deleguotajam reglamentui,

                  —

                  atsižvelgdamas į Ekonomikos ir pinigų politikos komiteto 2017 m. spalio 16 d. laišką Komitetų pirmininkų sueigos pirmininkui,

                  —

                  atsižvelgdamas į Sutarties dėl Europos Sąjungos veikimo 290 straipsnį,

                  —

                  atsižvelgdama į 2012 m. liepos 4 d. Europos Parlamento ir Tarybos reglamentą (ES) Nr. 648/2012 dėl ne biržos išvestinių finansinių priemonių, pagrindinių sandorio šalių ir sandorių duomenų saugyklų (1), ypač į jo 4 straipsnio 4 dalį,

                  —

                  atsižvelgdamas į 2010 m. lapkričio 24 d. Europos Parlamento ir Tarybos reglamento (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (2), 13 straipsnį,

                  —

                  atsižvelgdamas į netiesioginių tarpuskaitos susitarimų pagal Europos rinkos infrastruktūros reglamentą ir Finansinių priemonių rinkų reglamentą techninių reguliavimo standartų projektus, kuriuos pagal Reglamento (ES) Nr. 648/2012 4 straipsnio 4 dalį 2016 m. gegužės 26 d. pateikė ESMA,

                  —

                  atsižvelgdamas į Ekonomikos ir pinigų politikos komiteto rekomendaciją dėl sprendimo,

                  —

                  atsižvelgdamas į Darbo tvarkos taisyklių 105 straipsnio 6 dalį,

                  —

                  atsižvelgdamas į tai, kad per Darbo tvarkos taisyklių 105 straipsnio 6 dalies trečioje ir ketvirtoje įtraukose nustatytą terminą, kuris pasibaigė 2017 m. spalio 24 d., nebuvo pareikšta prieštaravimų,

                  A.

                  kadangi Komisija techninių reguliavimo standarto projektą patvirtino tik praėjus 16 mėnesių po to, kai jį gavo iš Europos vertybinių popierių ir rinkų institucijos (ESMA) 2016 m. gegužės 26 d.; kadangi per šį laikotarpį ji oficialiai nesikonsultavo su ESMA dėl šių techninių reguliavimo standartų projekto pakeitimų ir neinformavo nei teisės aktų leidėjų, nei sektoriaus subjektų, dėl kokių priežasčių jis patvirtintas vėliau nei per trijų mėnesių terminą, nustatytą Reglamente (ES) Nr. 1095/2010; kadangi tai, kad Komisija viršijo techninių reguliavimo standartų projekto patvirtinimo terminą daugiau kaip metais, neinformavusi teisės aktų leidėjų, yra nepriimtina;

                  B.

                  kadangi Parlamentas mano, kad patvirtinti techniniai reguliavimo standartai yra ne tokie patys, kokius ESMA pateikė techninių reguliavimo standartų projekte, nes Komisija juos iš dalies pakeitė, ir mano, kad jis gali per tris mėnesius (nagrinėjimo laikotarpį) pareikšti prieštaravimą dėl šių techninių reguliavimo standartų; kadangi tai, kad nagrinėjimui skiriamas šis trijų mėnesių laikotarpis, Komisija patvirtino savo 2017 m. rugsėjo 28 d. laiške;

                  C.

                  kadangi deleguotasis reglamentas turėtų būti taikomas nuo 2018 m. sausio 3 d., t. y. dienos, kada pradedama taikyti Direktyva 2014/65/ES (II finansinių priemonių rinkų direktyva) ir Reglamentas (ES) Nr. 600/2014 (Finansinių priemonių rinkų reglamentas), ir tuo atveju, jeigu Parlamentas išnaudotų visą galimą trijų mėnesių nagrinėjimo laikotarpį, sektorius nebeturėtų pakankamai laiko pokyčiams įgyvendinti;

                  D.

                  kadangi greitai paskelbus deleguotąjį reglamentą Oficialiajame leidinyje būtų galima laiku įgyvendinti deleguotąjį reglamentą ir būtų užtikrintas teisinis tikrumas, susijęs su netiesioginei tarpuskaitai taikytinomis nuostatomis;

                  1.

                  pareiškia, kad neprieštarauja deleguotajam reglamentui;

                  2.

                  paveda Pirmininkui perduoti šį sprendimą Tarybai ir Komisijai.

         (1)  OL L 201, 2012 7 27, p. 1.

         (2)  OL L 331, 2010 12 15, p. 84.


title: 2018 m. balandžio 18 d. Europos Parlamento sprendimas (ES) 2018/1354, dėl Europos Sąjungos teisėsaugos mokymo agentūros (iki 2016 m. liepos 1 d. – Europos policijos koledžo, CEPOL) 2016 finansinių metų sąskaitų uždarymo

text:
3.10.2018

               LT

               Europos Sąjungos oficialusis leidinys

               L 248/188

      EUROPOS PARLAMENTO SPRENDIMAS (ES) 2018/1354
      2018 m. balandžio 18 d.
      dėl Europos Sąjungos teisėsaugos mokymo agentūros (iki 2016 m. liepos 1 d. – Europos policijos koledžo, CEPOL) 2016 finansinių metų sąskaitų uždarymo
      EUROPOS PARLAMENTAS,

                  —

                  atsižvelgdamas į Europos Sąjungos teisėsaugos mokymo agentūros 2016 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos Sąjungos teisėsaugos mokymo agentūros 2016 finansinių metų metinių ataskaitų kartu su Agentūros atsakymu (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2016 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2018 m. vasario 20 d. rekomendaciją dėl patvirtinimo, kad Agentūra įvykdė 2016 finansinių metų biudžetą (05941/2018 – C8-0073/2018),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į 2005 m. rugsėjo 20 d. Tarybos sprendimą 2005/681/TVR, įsteigiantį Europos policijos koledžą (CEPOL) ir panaikinantį Sprendimą 2000/820/TVR (4), ypač į jo 16 straipsnį,

                  —

                  atsižvelgdamas į 2015 m. lapkričio 25 d. Europos Parlamento ir Tarybos reglamentą (ES) 2015/2219 dėl Europos Sąjungos teisėsaugos mokymo agentūros (CEPOL) ir kuriuo pakeičiamas ir panaikinamas Tarybos sprendimas 2005/681/TVR (5), ypač į jo 20 straipsnį,

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir IV priedą,

                  —

                  atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A8-0098/2018),

                  1.

                  pritaria Europos Sąjungos teisėsaugos mokymo agentūros 2016 finansinių metų sąskaitų uždarymui;

                  2.

                  paveda Pirmininkui perduoti šį sprendimą Europos Sąjungos teisėsaugos mokymo agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

               Pirmininkas

            Antonio TAJANI

               Generalinis sekretorius

            Klaus WELLE

         (1)  OL C 417, 2017 12 6, p. 47.

         (2)  Žr. šio Oficialiojo leidinio p. ….

         (3)  OL L 298, 2012 10 26, p. 1.

         (4)  OL L 256, 2005 10 1, p. 63.

         (5)  OL L 319, 2015 12 4, p. 1.

         (6)  OL L 328, 2013 12 7, p. 42.


title: 2018 m. balandžio 18 d. Europos Parlamento sprendimas (ES) 2018/1325, dėl Europos Sąjungos 2016 finansinių metų bendrojo biudžeto įvykdymo patvirtinimo, V skirsnis – Audito Rūmai

text:
3.10.2018

               LT

               Europos Sąjungos oficialusis leidinys

               L 248/123

      EUROPOS PARLAMENTO SPRENDIMAS (ES) 2018/1325
      2018 m. balandžio 18 d.
      dėl Europos Sąjungos 2016 finansinių metų bendrojo biudžeto įvykdymo patvirtinimo, V skirsnis – Audito Rūmai
      EUROPOS PARLAMENTAS,

                  —

                  atsižvelgdamas į Europos Sąjungos 2016 finansinių metų bendrąjį biudžetą (1),

                  —

                  atsižvelgdamas į Europos Sąjungos 2016 finansinių metų konsoliduotąsias metines ataskaitas (COM(2017) 365 – C8-0251/2017) (2),

                  —

                  atsižvelgdamas į Audito Rūmų 2016 finansinių metų metinę biudžeto vykdymo ataskaitą kartu su institucijų atsakymais (3),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2016 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

                  —

                  atsižvelgdamas į Sutarties dėl Europos Sąjungos veikimo 314 straipsnio 10 dalį ir 317, 318 ir 319 straipsnius,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (5), ypač į jo 55, 99, 164, 165 ir 166 straipsnius,

                  —

                  atsižvelgdamas į Darbo tvarkos taisyklių 94 straipsnį ir IV priedą,

                  —

                  atsižvelgdamas į Biudžeto kontrolės komiteto pranešimą (A8-0089/2018),

                  1.

                  patvirtina Audito Rūmų generaliniam sekretoriui, kad Audito Rūmų 2016 finansinių metų biudžetas įvykdytas;

                  2.

                  išdėsto savo pastabas toliau pateikiamoje rezoliucijoje;

                  3.

                  paveda Pirmininkui perduoti šį sprendimą ir rezoliuciją, kuri yra neatskiriama jo dalis, Audito Rūmams, Europos Vadovų Tarybai, Tarybai, Komisijai, Europos Sąjungos Teisingumo Teismui, Europos ombudsmenui, Europos duomenų apsaugos priežiūros pareigūnui bei Europos išorės veiksmų tarnybai ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Antonio TAJANI

               Generalinis sekretorius

            Klaus WELLE

         (1)  OL L 48, 2016 2 24.

         (2)  OL C 323, 2017 9 28, p. 1.

         (3)  OL C 322, 2017 9 28, p. 1.

         (4)  OL C 322, 2017 9 28, p. 10.

         (5)  OL L 298, 2012 10 26, p. 1.


title: 2018 m. spalio 15 d. Tarybos sprendimas (BUSP) 2018/1546, kuriuo iš dalies keičiamas Sprendimas (BUSP) 2017/1425 dėl Europos Sąjungos stabilizavimo veiksmų Moptyje ir Segu

text:
16.10.2018

                  LT

                  Europos Sąjungos oficialusis leidinys

                  L 259/34

         TARYBOS SPRENDIMAS (BUSP) 2018/1546
         2018 m. spalio 15 d.
         kuriuo iš dalies keičiamas Sprendimas (BUSP) 2017/1425 dėl Europos Sąjungos stabilizavimo veiksmų Moptyje ir Segu
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 28 straipsnio 1 dalį ir 31 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2017 m. rugpjūčio 4 d. Taryba priėmė Sprendimą (BUSP) 2017/1425 (1) dėl Europos Sąjungos stabilizavimo veiksmų Moptyje ir Segu (toliau – ES stabilizavimo veiksmai);

                     (2)

                     dėl ES stabilizavimo veiksmais padarytos pažangos, šių veiksmų tęstinumo tolesne veikla svarbos ir būtinybės panaudoti rezultatus ir žinias būsimų Sąjungos programų Malyje vykdymui, ES stabilizavimo veiksmai turėtų būti pratęsti trims mėnesiams;

                     (3)

                     todėl Sprendimas (BUSP) 2017/1425 turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

            1 straipsnis
            Sprendimas (BUSP) 2017/1425 iš dalies keičiamas taip:

                        1.

                        1 straipsnio 1 dalis pakeičiama taip:

                           „1.   Sąjunga nustato stabilizavimo veiksmus Moptyje ir Segu. Veiksmus įgyvendina ES stabilizavimo grupė, remiant Sąjungos delegacijai Malyje, 15 mėnesių trukmės veiklos etapu.“;

                        2.

                        15 straipsnis pakeičiamas taip:

                           „15 straipsnis
                           Įsigaliojimas ir galiojimo trukmė
                           Šis sprendimas įsigalioja jo priėmimo dieną. Jis nustoja galioti 2019 m. sausio 31 d.“

            2 straipsnis
            Šis sprendimas įsigalioja jo priėmimo dieną.

            Priimta Liuksemburge 2018 m. spalio 15 d.

                  Tarybos vardu

                  Pirmininkė

               F. MOGHERINI

            (1)  2017 m. rugpjūčio 4 d. Tarybos sprendimas (BUSP) 2017/1425 dėl Europos Sąjungos stabilizavimo veiksmų Moptyje ir Segu (OL L 204, 2017 8 5, p. 90).


title: 2018 m. lapkričio 6 d. Tarybos sprendimas, kuriuo skiriami Mokslo ir technikos komiteto nariai

text:
9.11.2018

                  LT

                  Europos Sąjungos oficialusis leidinys

                  C 403/2

         TARYBOS SPRENDIMAS
         2018 m. lapkričio 6 d.
         kuriuo skiriami Mokslo ir technikos komiteto nariai
         (2018/C 403/02)
         EUROPOS SĄJUNGOS TARYBA,
         atsižvelgdama į Europos atominės energijos bendrijos steigimo sutartį, ypač į jos 134 straipsnio 2 dalį,
         pasikonsultavusi su Europos Komisija,
         kadangi:

                     (1)

                     Sutarties 134 straipsnio 2 dalyje su pakeitimais, padarytais Kroatijos stojimo akto 11 straipsniu, numatyta, kad Mokslo ir technikos komiteto (toliau – Komitetas) narius pareigoms kaip individualius asmenis penkeriems metams skiria Taryba;

                     (2)

                     Sprendimu 2013/412/Euratomas (1) Taryba paskyrė Komiteto narius laikotarpiui nuo 2013 m. liepos 25 d. iki 2018 m. liepos 24 d. Pasibaigus Komiteto narių kadencijai, turėtų būti paskirti nauji Komiteto nariai;

                     (3)

                     siekiant užtikrinti galimybes visapusiškai naudotis Komiteto funkcijoms vykdyti būtinomis įvairių sričių žiniomis, Komitetas gali, laikydamasis savo vidaus taisyklių, kviesti pakaitinius narius dalyvauti jo posėdžiuose,

               PRIĖMĖ ŠĮ SPRENDIMĄ:

            1 straipsnis
            Laikotarpiui nuo 2018 m. lapkričio 6 d. iki 2023 m. lapkričio 6 d. Mokslo ir technikos komiteto nariais skiriami šie asmenys:

                        BENOVA Evgenia

                        BOURGUIGNON Michel

                        BRISCOE Frank

                        D’HAESELEER William

                        DIACONU Daniela

                        DRAKE James Robert

                        GADÓ János

                        HIDALGO VERA Carlos

                        HIZANIDIS Kyriakos

                        KINNUNEN Petri

                        KIRM Marco

                        KLOOSTERMAN Jan Leen

                        LIEBERT Wolfgang

                        LINIERS-VÁZQUEZ Macarena

                        LYNOV Jens-Peter

                        MARBACH Gabriel

                        MARQUES GONÇALVES José Joaquim

                        MITCHELL Peter

                        MULL Thomas

                        MURRAY Martin

                        NAVIGLIO Antonio

                        PARDOEN Thomas

                        PATRIK Milan

                        PAVLO Pavol

                        PIZZUTO Aldo

                        PROUST Eric

                        RAYMENT Fiona

                        SAKKAS Demetrios

                        SMODIŠ Borut

                        STOLL Uwe

                        SUNN PEDERSEN Thomas

                        TADIĆ Tonči

                        TOMA Alexandru

                        URSU Ioan

                        UŠPURAS Eugenijus

                        VARANDAS ABREU FONSECA Carlos António

                        VEIS Pavel

                        WROCHNA Grzegorz

                        ZAGÓRSKI Roman

                        ZANINO Roberto

                        ZEYEN Roland

                        ZOLETNIK Sándor

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2018 m. lapkričio 6 d.

                  Tarybos vardu

                  Pirmininkas

               H. LÖGER

            (1)  2013 m. liepos 22 d. Tarybos sprendimas 2013/412/Euratomas, kuriuo atnaujinama Mokslo ir technikos komiteto sudėtis ir kuriuo panaikinamas 2012 m. lapkričio 13 d. Sprendimas dėl Mokslo ir technikos komiteto narių paskyrimo (OL L 205, 2013 8 1, p. 11).


title: 2018 m. spalio 15 d. Tarybos sprendimas (ES) 2018/1676 dėl Europos Sąjungos bei jos valstybių narių ir Singapūro Respublikos investicijų apsaugos susitarimo pasirašymo Europos Sąjungos vardu

text:
9.11.2018

                  LT

                  Europos Sąjungos oficialusis leidinys

                  L 279/1

         TARYBOS SPRENDIMAS (ES) 2018/1676
         2018 m. spalio 15 d.
         dėl Europos Sąjungos bei jos valstybių narių ir Singapūro Respublikos investicijų apsaugos susitarimo pasirašymo Europos Sąjungos vardu
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 5 dalimi,
         atsižvelgdama į Europos Komisijos pasiūlymą,
         kadangi:

                     (1)

                     2007 m. balandžio 23 d. Taryba įgaliojo Komisiją derėtis su Pietryčių Azijos valstybių asociacijos (ASEAN) valstybėmis narėmis dėl laisvosios prekybos susitarimo (LPS). Tame įgaliojime numatyta dvišalių derybų galimybė;

                     (2)

                     2009 m. gruodžio 22 d. Taryba įgaliojo Komisiją pagal galiojančius derybinius nurodymus vykdyti dvišales derybas dėl LPS su atskiromis ASEAN valstybėmis narėmis, pirmiausia su Singapūru;

                     (3)

                     2011 m. rugsėjo 12 d. Taryba įgaliojo Komisiją praplėsti vykdomas derybas su Singapūru, kad jos apimtų ir investicijų apsaugą;

                     (4)

                     derybos dėl Europos Sąjungos bei jos valstybių narių ir Singapūro Respublikos investicijų apsaugos susitarimo (toliau – Susitarimas) buvo baigtos ir Susitarimas turėtų būti pasirašytas Sąjungos vardu su sąlyga, kad vėliau bus atliktos jo sudarymui reikalingos procedūros,

               PRIĖMĖ ŠĮ SPRENDIMĄ:

            1 straipsnis
            Įgaliojama Sąjungos vardu pasirašyti Europos Sąjungos bei jos valstybių narių ir Singapūro Respublikos investicijų apsaugos susitarimą, su sąlyga, kad minėtas Susitarimas bus sudarytas (1).

            2 straipsnis
            Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą Sąjungos vardu.

            3 straipsnis
            Šis sprendimas įsigalioja jo priėmimo dieną.

            Priimta Liuksemburge 2018 m. spalio 15 d.

                  Tarybos vardu

                  Pirmininkė

               E. KÖSTINGER

            (1)  Susitarimo tekstas bus paskelbtas kartu su sprendimu dėl jo sudarymo.


title: 2018 m. spalio 26 d. Komisijos įgyvendinimo sprendimas (ES) 2018/1723 dėl pagrindinio tinklo Šiaurės jūros ir Baltijos valstybių koridoriaus tarpvalstybinio projekto „Rail Baltica“ (pranešta dokumentu Nr. C(2018) 6969)

text:
15.11.2018

                  LT

                  Europos Sąjungos oficialusis leidinys

                  L 287/32

         KOMISIJOS ĮGYVENDINIMO SPRENDIMAS (ES) 2018/1723
         2018 m. spalio 26 d.
         dėl pagrindinio tinklo Šiaurės jūros ir Baltijos valstybių koridoriaus tarpvalstybinio projekto „Rail Baltica“

               (pranešta dokumentu Nr. C(2018) 6969)

         (Tekstas autentiškas tik estų, latvių, lenkų, lietuvių, suomių ir švedų kalbomis)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 11 d. Europos Parlamento ir Tarybos reglamentą (ES) Nr. 1315/2013 dėl Sąjungos transeuropinio transporto tinklo plėtros gairių, kuriuo panaikinamas Sprendimas Nr. 661/2010/ES (1), ypač į jo 47 straipsnio 2 dalį,
         kadangi:

                     (1)

                     kaip pripažinta trečiajame pagrindinio tinklo Šiaurės jūros ir Baltijos valstybių koridoriaus darbo plane (2), tikimasi, kad tarpvalstybinio projekto „Rail Baltica“ vaidmuo bus labai svarbus užtikrinant koridoriaus, sąveikiai ir efektyviai sujungsiančio Baltijos valstybes su Lenkija ir Suomija, veikimą ir įvairiarūšio – jūros, geležinkelių ir kelių – transporto jungtis;

                     (2)

                     projektas „Rail Baltica“ įgyvendinamas kaip greito susisiekimo įprasta mišraus – keleivių ir krovinių – vežimo geležinkelio linija. Numatoma, kad užbaigus projektą „Rail Baltica“ krovinių ir keleivių vežimo srautai labai padidės;

                     (3)

                     projektas „Rail Baltica“ yra labai sudėtingas tarpvalstybinis projektas, kuriame dalyvauja penkios valstybės narės ir kurio pakankamas koordinavimas yra svarbus uždavinys. Siekiant remti koordinuotą įgyvendinimą laiku, būtina priimti nuostatas, kuriose būtų aprašyti būtini veiksmai ir jų įgyvendinimo grafikas. Tai padėtų pasiekti Šiaurės jūros ir Baltijos valstybių koridoriaus darbo plane iškeltus tarpvalstybinius tikslus. Pagal tą darbo planą tarpvalstybinis projektas „Rail Baltica“ turi pradėti veikti kuo anksčiau, bet kuriuo atveju ne vėliau kaip iki 2030 m.;

                     (4)

                     nedarant poveikio Reglamento (ES) Nr. 1315/2013 1 straipsnio 4 dalies taikymui, apskaičiuota, kad visam tarpvalstybiniam projektui „Rail Baltica“ įgyvendinti reikės dar ne mažiau kaip 5,6 mlrd. EUR. Iki šiol įgyvendintų arba planuojamų įgyvendinti projektų vertė yra beveik 1,9 mlrd. EUR ir jie yra susiję su Sąjungos finansavimu (iki 85 % tinkamų finansuoti išlaidų). Svarbu nustatyti veiksmus, kurių reikia projektui „Rail Baltica“ užbaigti, kad būtų galima planuoti Sąjungos, nacionalinį ir regioninį finansavimą, taip pat kitų atitinkamų rūšių paramą ir šias lėšas optimaliai panaudoti;

                     (5)

                     kadangi projektas tarpvalstybinis, reikia sukurti specialias valdymo struktūras. Pagrindinio tinklo Šiaurės jūros ir Baltijos valstybių koridoriaus Europos koordinatorius ir Komisijos atstovas tose struktūrose turėtų dalyvauti stebėtojų teisėmis;

                     (6)

                     Estija, Latvija ir Lietuva pasirašė ir ratifikavo tarpvyriausybinį susitarimą, kuriame visapusiškai įsipareigojo įgyvendinti projektą „Rail Baltica“. Projektui įgyvendinti įsteigta įmonė „RB Rail AS“ ir paskirtos nacionalinės įgyvendinimo institucijos. Projekto „Rail Baltica“ darbo grupė atlieka vadovavimo funkciją ir koordinuoja Estijos, Latvijos, Lietuvos, Lenkijos ir Suomijos ministerijų veiksmus;

                     (7)

                     kad būtų galima stebėti įgyvendinimo pažangą, valstybės narės Komisijai turėtų reguliariai teikti padėties atitinkamose savo teritorijos atkarpose ataskaitas ir pranešti apie kiekvieną vėlavimą;

                     (8)

                     šiame sprendime nustatytas priemones patvirtino Estija, Latvija, Lenkija, Lietuva ir Suomija;

                     (9)

                     šiame sprendime nustatytos priemonės atitinka Reglamento (ES) Nr. 1315/2013 52 straipsnyje nurodyto komiteto nuomonę,

               PRIĖMĖ ŠĮ SPRENDIMĄ:

            1 straipsnis
            Dalykas
            Šiame sprendime apibūdinami tarpvalstybinio projekto „Rail Baltica“ (Talinas–Pernu–Ryga–Panevėžys–Kaunas–Varšuva ir atšaka į Vilnių) veiksmai ir nustatomas jų įgyvendinimo grafikas, taip pat susijusios valdymo nuostatos.

            2 straipsnis
            Veiksmai ir grafikas
            Estija, Latvija, Lenkija ir Lietuva užtikrina, kad būtų laiku įgyvendinti šie veiksmai:

                        (a)

                        iki 2018 m. gruodžio 31 d.:

                                    (1)

                                    Estijoje, Latvijoje ir Lietuvoje parengiamas suvestinis preliminarus techninis projektas;

                                    (2)

                                    Estijoje, Latvijoje ir Lietuvoje (išskyrus atkarpas nuo Kauno iki Vilniaus ir nuo Kauno iki Lietuvos ir Lenkijos valstybių sienos) užbaigiami strateginiai poveikio aplinkai vertinimai;

                                    (3)

                                    Estijoje, Latvijoje ir Lietuvoje užbaigiamas ir Estijos, Latvijos bei Lietuvos institucijoms pateikiamas infrastruktūros valdymo tyrimas;

                        (b)

                        iki 2019 m. birželio 30 d.: Estija, Latvija ir Lietuva priima sprendimą dėl statomos infrastruktūros valdymo;

                        (c)

                        iki 2020 m. gruodžio 31 d.:

                                    (1)

                                    Lietuvoje užbaigiamas strateginis atkarpos nuo Kauno iki Lietuvos ir Lenkijos valstybių sienos poveikio aplinkai vertinimas;

                                    (2)

                                    Estijoje, Latvijoje ir Lietuvoje (išskyrus atkarpą nuo Kauno iki Vilniaus) užbaigiamas erdvinis (teritorijos) planavimas ir patvirtinama detali trasa;

                                    (3)

                                    Estijoje, Latvijoje ir Lietuvoje pradedami statybos darbai;

                                    (4)

                                    Estijoje, Latvijoje (vidurinė atkarpa – Rygos aplinkkelis) ir Lietuvoje (išskyrus atkarpas nuo Kauno iki Vilniaus ir nuo Kauno iki Lietuvos ir Lenkijos valstybių sienos) parengiamas geležinkelio techninis projektas;

                                    (5)

                                    Lenkijoje užbaigiami išsamūs tyrimai ir aplinkos apsaugos procedūros, kuriuos vykdant nustatomi atkarpos nuo Elko iki Lenkijos ir Lietuvos valstybių sienos techniniai parametrai ir įgyvendinimo grafikas;

                        (d)

                        iki 2021 m. gruodžio 31 d.:

                                    (1)

                                    Estijoje, Latvijoje ir Lietuvoje (išskyrus atkarpas nuo Kauno iki Vilniaus ir nuo Kauno iki Lietuvos ir Lenkijos valstybių sienos) užbaigiamas žemės įsigijimas;

                                    (2)

                                    Lietuvoje užbaigiamas atkarpos nuo Kauno iki Vilniaus erdvinis (teritorijos) planavimas bei strateginiai poveikio aplinkai vertinimai ir patvirtinama detali trasa;

                                    (3)

                                    Latvijoje parengiamas techninis projektas (šiaurinės ir pietinės atkarpų);

                        (e)

                        iki 2023 m. gruodžio 31 d.:

                                    (1)

                                    Lietuvoje atkarpose nuo Kauno iki Vilniaus ir nuo Kauno iki Lietuvos ir Lenkijos valstybių sienos užbaigiamas žemės įsigijimas;

                                    (2)

                                    Lietuvoje parengiamas geležinkelio atkarpų nuo Kauno iki Lietuvos ir Lenkijos valstybių sienos ir nuo Kauno iki Vilniaus techninis projektas;

                        (f)

                        iki 2025 m. gruodžio 31 d.:

                                    (1)

                                    Estijoje, Latvijoje, Lenkijoje ir Lietuvoje užbaigiama geležinkelių infrastruktūra, kaip mišraus eismo elektrifikuota UIC vėžės pločio dvikelio geležinkelio linija, tinkama bent 740 m ilgio krovininiams traukiniams;

                                    (2)

                                    Estijoje, Latvijoje, Lenkijoje ir Lietuvoje įdiegiama Europos geležinkelių eismo valdymo sistema (ERTMS), siekiant užtikrinti visišką sąveikumą pagal Komisijos įgyvendinimo reglamentą (ES) 2017/6 (3);

                                    (3)

                                    esamuose ir naujuose geležinkelio terminaluose, sujungiamuose greito susisiekimo įprasta elektrifikuota Europos standartinio vėžės pločio (1 435 mm) dvikelio geležinkelio linija, užtikrinamas krovinių perkrovimo pajėgumas.

            3 straipsnis
            Valdymas

               1.   2 straipsnyje nurodytų veiksmų pažangą ne rečiau kaip du kartus per metus Estijos, Latvijos, Lenkijos, Lietuvos ir Suomijos atstovai aptaria tarpvyriausybiniuose (ministrų lygmens) „Rail Baltica“ darbo grupės susitikimuose, kuriuose dalyvauja pagrindinio tinklo Šiaurės jūros ir Baltijos valstybių koridoriaus Europos lygmens koordinatorius ir Komisijos atstovai.

               2.   Pagrindinio tinklo Šiaurės jūros ir Baltijos valstybių koridoriaus Europos lygmens koordinatorius ir Komisijos atstovai, taip pat Lenkijos ir Suomijos paskirtieji atstovai kviečiami stebėtojų teisėmis dalyvauti „RB Rail AS“ stebėtojų tarybos posėdžiuose.

            4 straipsnis
            Ataskaitų teikimas
            Estija, Latvija, Lenkija ir Lietuva bent kartą per metus Komisijai ir pagrindinio tinklo Šiaurės jūros ir Baltijos valstybių koridoriaus Europos lygmens koordinatoriui teikia 2 straipsnyje nurodytų veiksmų įgyvendinimo pažangos ataskaitą ir praneša apie bet kokį vėlavimą, nurodydamos jo priežastis ir taisomąsias priemones, kurių imtasi. Tuo tikslu tos valstybės narės gali, kai tinkama, panaudoti metinių padėties ataskaitų, kurios turi būti teikiamos pagal Europos infrastruktūros tinklų priemonės dotacijos susitarimus, turinį.

            5 straipsnis
            Peržiūra
            Ne vėliau kaip iki 2023 m. gruodžio 31 d. Komisija, pasikonsultavusi su Estija, Latvija, Lenkija, Lietuva ir Suomija ir padedama pagrindinio tinklo Šiaurės jūros ir Baltijos valstybių koridoriaus Europos lygmens koordinatoriaus, peržiūri 2 straipsnyje nurodytus veiksmus ir grafiką.

            6 straipsnis
            Šis sprendimas skirtas Estijos Respublikai, Latvijos Respublikai, Lenkijos Respublikai, Lietuvos Respublikai ir Suomijos Respublikai.

            Priimta Briuselyje 2018 m. spalio 26 d.

                  Komisijos vardu

               Violeta BULC

                  Komisijos narė

            (1)  OL L 348, 2013 12 20, p. 1.

            (2)  Darbo planą žr. https://ec.europa.eu/transport/themes/infrastructure/north-sea-baltic_en.

            (3)  2017 m. sausio 5 d. Komisijos įgyvendinimo reglamentas (ES) 2017/6 dėl Europos geležinkelių eismo valdymo sistemos diegimo Europoje plano (OL L 3, 2017 1 6, p. 6).